**OSTUMENETLUSE KUTSE**

Tallinna Linnaplaneerimise Amet teeb Teile ettepaneku esitada pakkumus „Skoone bastioni tunnelitest prügi koristus“ vastavalt ostumenetluse kutses (edaspidi ka kutse) esitatud tingimustele. Ostumenetluse eesmärgiks on hankelepingu sõlmimine

|  |  |
| --- | --- |
| **Ostumenetluse nimetus** | **Skoone bastioni tunnelitest prügi koristus** |
| **Hankija** | **Tallinna Linnaplaneerimise Amet** reg nr: 75023823asukoht: Vabaduse väljak 715198 Tallinntel: 640 4375e-post: TLPA@tallinnlv.ee |
| **Pakkumise esitamise aeg ja koht** | **26.06.2025**, aadressile TLPA Ostumenetlused TLPA.ostumenetlused@tallinnlv.ee **Pakkumus peab olema lisatud faili viimasel lehel olev maksumuse esildisele.** |
| **Pakkumuse jõusoleku aeg** | 30 päeva |
| **Ostumenetluse eest vastutav isik ja lepingu täitmise eest vastutav isik** | jurist Reelika Pirson-Heinloo reelika.pirson-heinloo@tallinnlv.ee ja restaureerimise peaspetsialist Hillar Kersa Hillar.kersa@tallinnlv.ee  |

1. **Üldised tingimused**
	1. Ettevõtjatel on õigus küsida kutse kohta selgitusi, esitades küsimused e-posti teel ostumenetluse eest vastutavale isikule. Hankija vastab ettevõtja küsimustele kolme tööpäeva jooksul. Hankija edastab esitatud küsimused ja antud vastused samaaegselt kõigile ettevõtjatele, kellele tehti ettepanek pakkumuse esitamiseks. Telefoni teel esitatud küsimustele ei vastata.
	2. Hankijal on õigus enne pakkumuste esitamise tähtaega muuta vajadusel kutset. Kutse muutmisel teavitab hankija sellest kõiki ettevõtjaid, kellele on tehtud ettepanek pakkumuste esitamiseks ja edastab ettevõtjatele muudetud kutse. Hankija võib pikendada pakkumuste esitamise tähtaega.
	3. Iga viidet, mille hankija teeb kutses mõnele standardile, tehnilisele tunnusele, kontrollsüsteemile, ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
	4. Hankija ei sõlmi hankelepingut pakkujaga, kellel on maksuvõlg (kohalikud maksud Tallinna linnale ja riiklik maksuvõlg). Enne hankelepingu sõlmimist kontrollib hankija pakkujal maksuvõla puudumist. Kui pakkujal esineb maksuvõlg, siis teavitab hankija sellest pakkujat ja annab pakkujale kaks tööpäeva maksuvõla tasumiseks või täies ulatuses ajatamiseks. Hankija võib anda ka pikema tähtaja maksuvõla tasumiseks või täies ulatuses ajatamiseks. Kui hankija poolt antud tähtaja jooksul pakkuja maksuvõlga ei tasu või täies ulatuses ei ajata, siis kõrvaldab hankija pakkuja ostumenetluselt.
2. **Ostumenetluse tehniline kirjeldus**
	1. Tallinnas Rannamäe tee 11 asuva Skoone bastioni ajalooliste tunnelite puhastamiseks eriliiki jäätmetest, olmeprügist, pinnasest ja ehitusmaterjalide jääkidest koos prügi äraveoga.
	2. Töövõtu bastioni käikude piirid on näidatud joonisel



* 1. Tunnelid tuleb puhastada tunneli põhjani, eemaldada lahtine pinnas jm, vabastada kanalisatsiooni augud ja eemaldada seintelt puitnarid.
	2. Enne pakkumuse esitamist tuleb pakkujal tutvuda koristatava objektiga. Objektiga tutvumiseks tuleb aeg registreerida restaureerimise spetsialist Hillar Kersa Hillar.kersa@tallinnlv.ee tel. 53588120
	3. Töö tegemise tähtaeg on 4. august 2025.
	4. Täita tuleb Tallinna jäätmehoolduseeskirja. Prügi tuleb sorteerida lähtudes ettenähtud korrast, eraldades ja ladustades taaskasutusele kuuluvad materjalid. Ehitusjäätmeid ei tohi anda vedamiseks, kõrvaldamiseks ega taaskasutamiseks üle isikule, kellel puudub sellekohane jäätmeluba või kes ei ole ehitusjäätmete käitlejana registreeritud. Ohtlike ehitusjäätmete üleandmisel peab jäätmevaldaja kontrollima, et isikul, kellele jäätmed üle antakse, on vastav keskkonnakaitseluba. *Tallinna JHE § 39 lõige 7*
	5. Peale tööde lõppu tuleb töövõtjal esitada tellijale dokumendid (arved, tšekid, üleandmise aktid), mis tõendavad jäätmete nõuetekohast üleandmist taaskasutamiseks või ladestamiseks.
1. **Nõuded pakkumusele**
	1. Pakkumus on pakkuja tahteavaldus lepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Hankijal on õigus teha ettepanek pakkumuse jõusoleku tähtaja pikendamiseks. Tingimusliku pakkumuse esitamine on keelatud.
	2. Hilinenud pakkumusi hankija vastu ei võta.
	3. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski.
	4. Hankija sõlmib lepingu majanduslikult soodsaima pakkumuse esitajaga.
	5. Pakkumus on konfidentsiaalne kuni lepingu sõlmimiseni.
	6. Pakkuja märgib pakkumuses, milline teave pakkumusest on ärisaladus ning põhjendab ärisaladuseks määramist. Ärisaladusena ei või märkida pakkumuse maksumust (sh osamaksumusi kui need on hindamise aluseks) (RHS § 461). Kui põhjendust pakkumuses ei sisaldu, siis eeldab hankija, et ärisaladus puudub. Hankija ei avalikusta pakkumuse sisu ärisaladusega kaetud osas.
2. **Pakkumuste kontrollimine, hindamine ja eduka pakkumuse valik**
	1. Hankija kontrollib tähtaegselt esitatud pakkumuste vastavust kutses esitatud tingimustele. Juhul, kui pakkumus ei vasta kutses esitatud tingimustele, lükkab hankija pakkumuse tagasi.
	2. Hankijal on õigus küsida pakkujalt esitatud pakkumuse kohta täpsustavaid andmeid ja täpsustavaid selgitusi.
	3. Kutses esitatud tingimustele vastavate pakkumuste seast valib hankija eduka pakkumuse välja madalaima hinna alusel. Juhul, kui esitatud maksumused on võrdsed, korraldab hankija eduka pakkumuse väljaselgitamiseks liisuheitmise, võimaldades võrdsete väärtuspunktidega pakkumuse esitanud pakkujatel liisuheitmise juures viibida.
	4. Hankija sõlmib eduka pakkumuse esitanud pakkujaga hankelepingu vastavalt lisale 1.
	5. Kui edukas pakkuja võtab hankijast mitteolenevatel põhjustel oma pakkumuse tagasi, ei allkirjasta hankija antud tähtaja jooksul hankelepingut või ei asu nõustumuse andmisega sõlmitud hankelepingut pakkujast tulenevatel põhjustel hankija määratud aja jooksul täitma, hindab hankija kõiki ülejäänud pakkumusi uuesti ja tunnistab edukaks pakkumuse, mis on vastavaks tunnistatud pakkumustest majanduslikult soodsaim.
	6. Hankija ei ole kohustatud korra punktis 4.5 nimetatud alusel pakkumusi uuesti hindama ja võib tunnistada edukaks esialgsel hindamisel leitud järjestuselt teise pakkumuse juhul, kui edukaks tunnistatud pakkumuse äralangemine ei saa mõjutada ülejäänud pakkumuste omavahelist järjestust.
3. **Läbirääkimiste pidamine**
	1. Hankijal on õigus pidada läbirääkimisi esitatud pakkumuse sisu ja maksumuse ning hankelepingu tingimuste üle.
	2. Vastavalt läbirääkimiste pidamise vajadusele teatab hankija pakkujatele läbirääkimiste aja. Iga pakkujaga peetakse läbirääkimis eraldi. Läbirääkimisi võib pidada kirjalikku taasesitamist võimaldavas vormis (nt e-kiri) või suuliselt. Suuliselt peetud läbirääkimised protokollitakse. Läbirääkimised on konfidentsiaalsed. Hankija tagab läbirääkimiste käigus pakkujate võrdse kohtlemise.
	3. Pärast läbirääkimiste toimumist esitab pakkuja vajadusel uue kohandatud pakkumuse, mis esitatakse läbirääkimistel kokku lepitud tähtajaks.
4. **Pakkumuste tagasi lükkamine ja ostumenetluse kehtetuks tunnistamine**
	1. Hankijal on õigus kõik esitatud või kutses toodud tingimustele vastavad pakkumused tagasi lükata igal ajal enne hankelepingu sõlmimist kui esitatud pakkumuste maksumused ületavad hankelepingu eeldatavat maksumust. Hankija teavitab pakkujaid kõigi pakkumuste tagasilükkamisest.
	2. Kui hankijal on tekkinud vajadus pärast pakkumuste esitamise tähtpäeva kutses esitatud tingimusi olulisel määral muuta või kui ostumenetluse läbiviimise aluseks olevad tingimused on oluliselt muutunud ja seetõttu osutub ostumenetluse esemeks oleva asja või teenuse tellimine mittevajalikuks, saadab hankija pakkujatele sellekohase teavituse.
5. **Tasu ja maksetingimused**
	1. Tasu sisaldab töövõtja poolt lepingu alusel tehtavaid kõiki kulutusi, muu hulgas tasu autoriõiguste eest (varaliste õiguste loovutamine ja isiklike õiguste kasutamise loa (litsentsi) andmine).
	2. Tasu on lõplik ning seda ei korrigeerita seoses riiklike või kohalike maksude muutumise ega muude asjaoludega.
	3. Tellija maksab töövõtjale üleandmis-vastuvõtmisakti ja e-arve alusel, kui pooled ei ole teisiti kokku leppinud. Töövõtjal on õigus esitada tellijale tasumiseks e-arve, kui tellija on kinnitanud selle aluseks oleva üleandmis-vastuvõtmisakti, selles nimetatud töö ja selle rahalise maksumuse. Tellija maksetähtaeg on 21 kalendripäeva alates e-arve väljastamisest.
6. **Töö üleandmine ja vastuvõtmine**
	1. Töö ja sellega seotud riisiko loetakse töövõtja poolt tellijale üleantuks, kui pooled on allkirjastanud üleandmis-vastuvõtmisakti. Töös esineva puuduse korral läheb juhusliku hävimise ja kahjustumise riisiko tellijale üle pärast puuduse kõrvaldamist.
	2. Töövõtja annab tellijale töö üleandmisel enda allkirjaga üleandmis-vastuvõtmisakti elektroonselt või paberil. Tellija kas võtab töö vastu ja allkirjastab akti üldtingimuste punktis 9.7 nimetatud tähtaja jooksul või ei võta tööd vastu ja esitab töövõtjale kirjaliku põhjenduse, miks tema hinnangul ei vasta tulemus lepingule.
	3. Tellija võib töö vastuvõtmisest keelduda, kui töö on puudusega või on tehtud osaliselt (sh esineb vaegtöid).
	4. Väheolulise puuduse korral (puudus või mittetäitmine, mis ei takista lepingu eseme eesmärgipärast kasutamist) või juhul, kui tellija soovib töö vastu võtta selles esinevatest puudustest hoolimata, peab tellija nimetama talle teada olevad puuduse üleandmis-vastuvõtmisaktis. Kui töö üleandmise viisi tõttu ei ole võimalik puudusi üleandmis-vastuvõtmisaktis nimetada, esitatakse puuduste kohta dokument eraldi vähemalt kirjalikku taasesitamist võimaldavas vormis. Sellisel juhul loetakse töö puudustega vastuvõetuks.
	5. Kui puuduste esinemise korral on töövõtjale määratud täiendav tähtaeg, võib tellija keelduda tasu maksmisest ulatuses, mis tõenäoliselt kulub puuduse kõrvaldamiseks ja sellega seotud kulutuste ja muu kahju hüvitamiseks. Pooled on kokku leppinud, et puuduse kõrvaldamise nõue on täitmisnõue.
	6. Kui pooled on eritingimustes kokku leppinud töö üleandmise ja vastuvõtmise e-arvega, loevad pooled e-arve tasumisel töö puudusteta vastuvõetuks, v.a üldtingimuste punkti 4.4 kohaselt puudusele viitamisel.
	7. Tellija kohustub üleandmis-vastuvõtmisakti ja/või muud asjakohased dokumendid läbi vaatama kümne tööpäeva jooksul nende saamisest. Kui esitatud dokumentide maht ja sisu ei võimalda neid läbi vaadata nimetatud tähtaja jooksul, on tellijal õigus tähtaega mõistlikus ulatuses pikendada.

**Lisa 2**

**Ostumenetluse „Skoone bastioni tunnelitest prügi koristus“ pakkumise maksumuse esildis**

|  |  |
| --- | --- |
| **Pakkuja andmed** |  |
| Pakkuja nimi  |  |
| Registrikood |  |
| Kontaktisik ja tema andmed |  |
| E-posti aadress |  |

Kinnitan, et tagame kirjalikus kutses esitatud nõuetele vastava teenuse osutamise.

Kinnitan, et meie hinnapakkumine on jõus 30 päeva hinnapakkumise esitamise tähtpäevast arvates.

|  |  |  |  |
| --- | --- | --- | --- |
|   |   | **Kogus**  | **Hind**  |
| 1  | Skoone bastioni tunnelitest prügi koristus | 1  |   |
| 2 | Jäätmete käitlus | 1 |  |
|    |   | Hind km-ta  |   |
|    |   | km  |   |
|    |   | Hind km-ga  |   |

Pakkuja seadusjärgne või volitatud esindaja (volikiri esindusõiguse kohta).

Nimi \_\_\_\_\_\_\_\_\_\_\_\_\_\_\_\_\_\_\_\_\_\_\_

Ametinimetus \_\_\_\_\_\_\_\_\_\_\_\_\_\_\_\_\_\_\_\_\_\_\_

(allkirjastatud digitaalselt)